钦定古今图书集成/理学汇编/经籍典/第157卷 > 《读韩诗外传》皮日休
## 钦定古今图书集成/理学汇编/经籍典/第157卷 > 《读韩诗外传》皮日休

《韩诗外传》曰：“《韶》用干戚，非至乐也；舜兼二女，非达礼
也；封黄帝之子十九，非法义也；往田号泣，未尽命也。”
日休曰：“甚哉《韩诗》之文，悖乎大教。夫尧舜之世，但务
以道化天下，天下嘻嘻，如一家室，其化虽至，其制未
备，岂可罪以越礼哉？如以韶用干戚非至乐，则颛顼
之八风，高辛之六茎，不可作矣；如以舜兼二女，非达”
礼也，则尧之世其礼未定，不当责也，又宜矣。以封黄
帝之子，非法义也，则丹朱、商均无封邑，是庶人也。《传》
曰：“贤者子孙必有土。”又曰：“公侯之子孙必复其始。”夫
贤者与公侯，其子孙尚不废，况有熊氏道冠于五帝，
化施于千世哉？如以往田号泣，未尽命也，则舜之孝
道匪天也，其谁知之？不号泣也，则吾“恐舜之命不及
于尧用。”呜呼！韩氏之书，《抑百家》，崇吾道至矣。夫如是
者，吾将间然。